Vita:Mein Kampf

message: A linkelt fordításban nem találtam utalást arra, hogy a magyarokat alsóbbrendű lénynek titulálta volna Hitler. 
Ez van benne: "Az árja kifejezés többféle árnyalatban került használatba: 1. a nyelvészek egy része árjának nevezi az indogermán nyelveket beszélõ népeket; 2. sok antropológus a zsidó vértõl mentes európai népek, illetve egyének megjelölésére fogadta el az árja elnevezést; 3. van végül még egy egészen szûk értelmezés is, ez csak az európai fajok (alpesi, északi, keletbalti, dinári, mediterrán stb. ) egyikét, a magas termetû, szõke, kék szemû északi fajt, a németség legtehetségesebbnek, vezetésre legalkalmasabbnak tartott faji elemét fogadja el árjának. Bár a német nemzetiszocialista világszemlélet megalapozói között vannak többen, akik a 3. értelmezésnek hívei, a Harmadik Birodalom Adolf Hitler felfogását követve a 2. értelmezésben fogalmazta meg az "árjaparagrafust". Eszerint árjának számít minden olyan európai ember, akiben legalább dédszülõkig bezáróan nincsen zsidó vér. Az árjaparagrafus feltételeinek tehát megfelel a magyar is, ha családjába nem került be zsidó vér." - I. kötet, 'Nép és faj' fejezet
Viszont egyes források szerint az eredeti német kiadásban magyarokról szóló degradáló megjegyzések is találhatóak. Érdekelne, hogy ez igaz-e. Ha igaz, akkor valami forrás sem ártana (német nyelvű is megteszi). - IrBarat 2007. augusztus 31., 19:46 (CEST)
thread_title: fordítás

message: Idén ősszel kiadták a Mein Kampfot magyar nyelven először teljes egészében. Az első oldalon a következő szöveg található: 
A fordítás az 1944-es 22. német kiadás alapján készült, amely (a sajtóhibák és a legapróbb javítások okozta eltérések kivételével) megegyezik a korábbi kiadások mindegyikével, kivéve a 30-as évek előtti ún. őskiadásokat. 
Az egész könyvben csupán 4 velünk kapcsolatos mondat van. Idézem: 
1. Végül - néhány magyartól eltekintve - a németek közül kerültek ki a közös külpolitika képviselői is. 
2. Itt, az egyes országokban - Magyarország kivételével - a politikai nagyság emléke vagy teljesen hiányzott, vagy pedig a feledés homályába merült. 
3. Az időközben világvárossá fejlődött Budapestben először támadt riválisa, márpedig ennek a városnak nem az egységes Monarchia összetartása, hanem sokkal inkább egy részének az erősítése volt a feladata.
4. Ellenszenves volt számomra az a faji egyveleg, amely a birodalom fővárosát jellemezte, bosszantott a népeknek ez a - csehekből, lengyelekből, magyarokból, ruténekből, szerbekből és horvátokból álló - keveréke, de mind között a legjobban taszítottak az emberiséget örökösen bomlasztó baktériumok - a zsidók és újra csak a zsidók.
Elolvasva a könyvet elmondhatom, hogy a szlávokat valóban tehetségtelennek tartotta, elsősorban a csehekről írt sok rosszat. A fenti idézetek tanúsága szerint a mi érdemeinket elismerte, én személy szerint a 4. mondatot csak annak tudom be, hogy érzékeltetni akarta, a zsidókat mindenkinél jobban utálja, ezért csinált egy nagy felsorolást. Egyébként a történelmi tapasztalat is az, hogy (nyilván a németeket mindenkinél jobbnak tartotta) velünk kifejezetten jó viszonyt ápolt, elismerte az érdemeinket, segédkezett is a részleges revízióban, még más szövetségesek kárára is. 
Az új kiadásban a fordító, Ungvári Gyula az általad idézett eredeti (az első magyar fordításban található), Kolbai-, Lintner-, Szakáts-féle lábjegyzethez a következőket fűzi hozzá:
Ehhez a lábjegyzethez a következőket szükséges fűzni: a 2. értelmezés szerinti árja fogalma nem csupán a zsidóságot, de pl. a cigányságot sem foglalja magába. A hitleri Németországban az árja fogalmára számos köz- és magánjogi törvény és rendelet épült. Az ún. nürnbergi törvények egyike, a német vér és becsület védelméről szóló - 1935. szept. 15-én hozott - törvény az ún. negyedzsidókat, valamint az ennél kisebb mértékben zsidóvérűeket sem fogalmilag, sem a jogkövetkezmények tekintetében nem tekintette zsidónak.
Alább még egy lábjegyzet az új kiadásból, ami rávilágít, hogy elsősorban nem alsóbbrendű és felsőbbrendű fajokról beszél, hanem értékbeli különbségükről.
Hitler a „höher” (magas, magasabb), „niedriger” (alsóbb, alacsonyabb) melléknevekhez közvetlenül kapcsolja a eRasse (faj, emberfaj) vagy a eArt (faj, fajta stb.) szavakat. E szóösszetételt annak idején a Harcom fordítói - összhangban a magyar nyelvben általánosan használt „felsőbbrendű”, „magasabb rendű”, „alacsonyabb” rendű stb. kifejezésekkel - maguk is magasabb rendűnek, ill. alacsonyabb rendűnek fordították. Az igazság azonban az, hogy e hitleri fogalmaknak a eStand (rend, rendi állapot a „rendi” társadalomban, osztály, társadalmi helyzet) fogalomhoz nincs köze, amit bizonyít, hogy Hitler a születés szerinti előjogoknak, a rendi társadalomnak ellenfele. Az általa használt szóban forgó fogalmak a természet arisztokratizmusát fejezik ki, tehát a veleszületett képességeknek, a vérségi-származási kapcsolódás folytán kifejeződő természeti adottságoknak, a mai kifejezéssel genetikai állománynak, DNS-nek stb. a különbségeire, szintbeli-színvonalbeli eltéréseire utalnak. A helyes tehát az, ha magas (magasabb, alsóbb, alacsonyabb) színvonalú (szintű) fajokról (fajtákról, rasszokról, esetenként népiségről, népfajról) írunk. De a „magasabb” („alacsonyabb”) „szintű” kifejezés szinonimájaként természetesen használhatjuk az „értékesebb”, „kevéssé értékes” szavakat is, minthogy pl. maga Hitler is a „minderwertig” (kisebb értékű) szót adott esetben a „niedriger” szó szinonimájaként használja.
– sszhm vita 2007. december 25., 16:07 (CET)
Köszönöm a terjedelmes magyarázatot. IrBarat vita 2008. január 3., 16:29 (CET)
thread_title: újra kiadták

message: Ha a Mein Kampf hadtudomány, akkor én a tudományról leveszem a kezem. OsvátA Palackposta 2008. november 6., 13:26 (CET)
Való igaz. Kéz maradhat a tudományon. – Tomeczek  Słucham! 2008. november 6., 14:42 (CET)
replies: text: Valószínűleg a Harmadik Birodalom kategória miatt rakta rá a bot. Bocs. - Dili vita 2008. november 6., 18:21 (CET)
thread_title:  Hadtudomány? 

message: Ez a mondat konkrétan honnan való? 
" A mű erősen rasszista, antiszemita és kommunizmusellenes, az alapjául szolgáló fajelmélet pedig nem tudományos, hanem ideológiai alapokon nyugszik."
- a megjelölt mondatrésznek a forrása hiányzik! Merthogy Hitler ugyanis kiszedte a különböző akkoriban tudományos vagy félig tudományos elméletekből magának, amit szimpatikusnak vélt, illetve egész pontosan beleillett az elképzeléseibe és azt írta össze (olyat is, amit előtte nem tanulmányozott alaposan és olyat is, amit ismert!), használta pl. Nietsche filozófiáját, az Übermensch-elméletét és a szociáldarwinizmus egyes tételeit is. Tehát akkor forrás?     
Konkrétan hol? 
"A könyv több országban évtizedeken át be volt tiltva."
Hol kapható? A bolhapiacon kívül, mert ott sajnos saját szememmel láttam: 
"Magyarországon kereskedelmi forgalomban kapható."
Köszi, Kata vita 2009. március 5., 10:13 (CET)
Még egyszer köszi a választ :). Kata vita 2009. március 5., 15:44 (CET)
Na még egyszer: 
"Sozialdarwinismus, Sammelbegriff für alle sozialwissenschaftlichen Theorien, die C. Darwins Lehre von der natürlichen Auslese (Selektionstheorie) auf die Entwicklung von menschlichen Gesellschaften übertragen. So wurde die wirtschaftliche und soziale Entwicklung als vom Kampf der Individuen und Gruppen ums Dasein verursacht gedacht und als Grundgesetz der Geschichte aufgefasst (L. F. Ward, W. G. Sumner). Der Sozialdarwinismus bildete eine zentrale Grundlage rassistischer Theorien und diente als Rechtfertigung für bestehende gesellschaftliche Ungleichheit und Diskriminierung." 
in.:http://lexikon.meyers.de/wissen /Sozialdarwinismus
"-legfõképp az Im-ígyen szóla Zarathustra c. mûvében. Szerinte a szellemnek három átváltozáson kell keresztül mennie: a)teve állapot: türelmesen viseli az öreg erkölcs terhét, b) oroszlán: a szabadság megteremtése, a kötelességek elutasítása, az én vállalása, c: gyermek: a teremtés játékát játsza. Ennek során elutasította a hagyományos nyugati értékrendet: "Bálványokat (ez az én szavam az ideálokra) ledönteni, ez az én mesterségem." A bálványok helyét az élet foglalja el Nietzsche bölcseletében: az életet elsõdleges -voluntarista- jelentésében veszi, mely szembe helyezkedik a görög-keresztény hagyománnyal, s új értékek teremtését, az értékek átértékelését teszi lehetõvé. Az élet evolucionista értelmezése szerint "Az ember még meg nem állapodott állat." (Túl jón, rosszon), s ennek következtében törekednie kel az átlagembert felülmúló igazi ember, az Übermensch megteremtésére. Az Übermensch szabad, a "föld értelmét" kutatja, erõre, vitalitásra és hatalomra törekszik, elutasítja a szolga-(csorda)erkölcsöt. Ily módon az élet voluntarista aspektusa is megragadható. (Ld. A hatalom akarása). Az élet valójában a hatalom akarása, így ez válik mindenütt uralkodó elvvé, a világfolyamat alapvetõ principiumává, a történelem mozgatórugójává. Az Übermensch az emberi életnek új perspektivát tud kölcsönözni, az eddigi értékeket el kell utasítani (nihilizmus), s az örök visszatérés ("ezt az életet ... még egyszer és még számtalan alkalommal meg kell élned ...") (A vidám tudomány) jegyében, s az új értékeket az élet szemszögébõl vizsgálva kell megteremteni."
in: http://sagv.gyakg.u-szeged.hu/tanar/farkzolt/FILTETEL/NIETZS.HTM
Kata vita 2009. március 5., 15:54 (CET)
„hol kapható”: én pl. ma is láttam a Keletiben az egyik könyvárusnál... – Alensha sms 2009. március 5., 23:12 (CET)
replies: text: (. hajjajj. Kata vita 2009. március 6., 07:32 (CET)
Oh, igen, s találtam még egy teóriát, ami bevette magát az N.S.D.A.P. szellemébe. Hitler, Goebbels és más vezetők magukévá tették a különböző okkult elméletek egy részét is, hogy magyarázatot keressenek arra, hogy vannak jó csillagzat alatt és szerencsétlen korszakokban született "fajok". Kata vita 2009. március 6., 07:45 (CET)
"Magyarországon kereskedelmi forgalomban kapható."
Ha hivatalosan ki lett adva, miért nem lehet a neten megtalálni?
– Beresdeakbalazs vita 2009. március 29., 23:35 (CEST)
thread_title: Forrásbekérő